ເຢຍລະມັນສະເຫລີມສະຫລອງ ຄົບຮອບການພັງລົງ ຂອງກຳແພງເບີລິນ
ຂ່າວສຳຄັນອື່ນໆ: ການວາງລະເບີດສະລະຊີບ ສັງຫານ 3 ຄົນ ໃນພາກຕາເວັນຕົກສ່ຽງເໜືອ ຂອງປາກິສຖານ; ສະພາແຫ່ງຊາດອິຣັກ ຮັບຜ່ານກົດໝາຍ ວ່າດ້ວຍການ ເລືອກຕັ້
ປະຊາຊົນແລະທາງການເຢຍລະມັນ ພາກັນສະເຫລີມລະຫລອງຄົບຮອບ20 ຂອງການພັງລົງຂອງກຳແພງເບີລິນ ໃນວັນທີ 9 ພະຈິກມື້ນີ້ ດ້ວຍການຈັດພິທີທາງສາດສະນາທຳການສວດມົນພາວະນາ ແລະໃຫ້ຄຳໝັ້ນສັນຍາທີ່ຈະຈື່ຈຳຄວາມສຸກ ສະນຸກສະບາຍແລະຄວາມມ່ວນຊື່ນຈາກການໄດ້ຊົມໄຊ້ອິດສະລະເສລີພາບນັ້ນ ນາຍົກ ລັດຖະມົນຕີເຢຍລະມັນ ທ່ານນາງ ANGELAMERKEL ໄດ້ເລິ່ມຕົ້ນ ການສະຫລອງໃນມື້ນີ້ ພ້ອມກັບປະທານາທິບໍດີ HORST KOEHLER ແລະຜູ້ນຳຄົນ ອື່ນໆດ້ວຍການໄປຮ່ວມໃນການສວດມົນພາວະນາ ຢູ່ໂບດ GETHSEMANE ໃນເມືອງເບີລິນ ລັດຖະມົນຕີການຕ່າງປະເທດສະຫະລັດທ່ານນາງ HILLARY CLINTON ກໍຮ່ວມຢູ່ໃນກຸ່ມພວກເຈົ້າໜ້າທີ່ຂັ້ນສູງທີ່ປະກອບສ່ວນໃນພິທີດັ່ງກ່າວນຳ ປະຊາຊົນຫລາຍກ່ວານື່ງແສນຄົນໄດ້ໄປມີໜ້າຢູ່ນະຄອນເບີລິນ ເພື່ອຮ່ວມໃນການສະເຫລີມສະຫລອງໃນມື້ນີ້ ທີ່ເຈົ້າໜ້າທີ່ເຢຍລະມັນເອີ້ນວ່າເປັນບຸນສະຫລອງອິດສະລະເສ ລີພາບ ຊື່ງມີໂຮມທັງການສະແດງຄອນເສີດດົນຕີຣ໊ອກ ຈູດ ບັ້ງໄຟດອກ ແລະມີການຈັດວາງໂດມີໂນ ທີ່ເຮັດດ້ວຍໂຟມເປັນແຖວຍາວຢຽດ ຊື່ງຈະມີການຍູ້ໃຫ້ພັງລົງຕໍ່ໆກັນໄປ ຕາມເສ້ນທາງທີ່ເນ່ງໄປໃສ່ບ່ອນທີ່ເຄີຍເປັນທີ່ຕັ້ງຂອງກຳແພງເບີລິນທີ່ແບ່ງແຍກເບີລິນຕາເວັນອອກ ກັບເບີລິນຕາເວັນຕົກນັ້ນ ການພັງລົງຂອງກຳແພງເບີລິນໃນປີ 1989 ໄດ້ແຜ້ວທາງໄປ ສູ່ການທ້ອນໂຮມ ເຢຍລະມັນຕາເວັນອອກກັບເຢຍລະມັນຕາເວັນຕົກເຂົ້າກັນຊື່ງມີຂື້ນຢ່າງເປັນທາງການ ໃນວັນທີ3 ເດືອນຕຸລາ ປີ 1990 ຕຳຫລວດປາກິສຖານກ່າວວ່າ ຄົນວາງລະເບີດສະລະຊີບຄົນນື່ງທີ່ນັ່ງມາໃນລົດລາກ ໄດ້ເຮັດໃຫ້ສາມຄົນເສຍຊີວິດ ໃນເມືອງ PESHAWAR ນື່ງມື້ຫລັງຈາກຄົນຮ້າຍວາງລະເບີດສະລະຊີບອີກຄົນນື່ງໄດ້ສັງຫານ 13 ຄົນ ຢູ່ຕະຫລາດທີ່ແອອັດດ້ວຍຜູ້ຄົນແຫ່ງນື່ງໃນເມືອງດຽວກັນທາງພາກຕາເວັນຕົກສ່ຽງເໜືອຂອງປາກິສຖານ ຕຳຫລວດເວົ້າວ່າ ຄົນຮ້າຍໄດ້ບີບຂະນວນລະເບີດຢູ່ດ່ານກວດກາແຫ່ງນື່ງໃນວັນຈັນມື້ນີ້ ບົນເສ້ນທາງທີ່ມີຄົນທຽວຫລາຍສາຍນື່ງ ທີ່ເນ່ງອ້ອມເມືອງເປຊາວາ ມີຜູ້ໄດ້ຮັບບາດເຈັບ 5 ຄົນໃນການໂຈມຕີມື້ນີ້ ການໂຈມຕີໃນມື້ວານນີ້ ໄດ້ສັງຫານເຈົ້າເມືອງທ້ອງຖິ່ນຄົນນື່ງຄືທ່ານ ABDUL MALIK ເຈົ້າເມືອງຜູ້ເຄາະຮ້າຍຄົນນີ້ ເຄີຍສະນັບສະນູນພວກຕາລີບານມາກ່ອນແຕ່ໄດ້ຫັນປ່ຽນໄປເຂົ້າຂ້າງຝ່າຍລັດຖະບານ ແລະໄດ້ປຸກລະດົມຊາວບ້ານ ໃຫ້ພາກັນຕັ້ງກອງຫລອນຂື້ນມາເພື່ອຕໍ່ສູ້ກັບພວກຕາລີບານ ທີ່ໄດ້ອ້າງເອົາຄວາມຮັບຜິດຊອບໃນການໂຈມຕີທີ່ໄດ້ສັງຫານທ່ານ MALIK ນັ້ນ ສະພາແຫ່ງຊາດອິຣັກໄດ້ຮັບຜ່ານກົດໝາຍເລືອກຕັ້ງ ທີ່ລໍຖ້າກັນມາເປັນເວລາດົນນານນັ້ນເພື່ອໃຫ້ ສາມາດຈັດການເລືອກຕັ້ງແຫ່ງຊາດ ຂື້ນໄດ້ໃນເດືອນມັງກອນ ປີໜ້າ ຮ່າງກົດໝາຍດັ່ງກ່າວຖືກຮັບຜ່ານເອົາ ໃນວັນອາທິດວານນີ້ ດ້ວຍການເຫັນ ພ້ອມນຳຈາກຜູ້ແທນ 141 ຄົນໃນຈຳນວນ195 ຄົນທີ່ເຂົ້າປະ ຊຸມ ພວກຜູ້ແທນສາມາດຕົກລົງກັນໄດ້ ໃນບັນຫາສຳຄັນຂໍ້ນື່ງທີ່ເປັນຫົວຂໍ້ຖົກຖຽງກັນຄືບັນຫາກ່ຽວກັບວ່າ ຈະຈັດການເລືອກຕັ້ງຂື້ນແບບໃດ ຢູ່ໃນເມືອງ KIRKUK ທີ່ມີຫລາຍຊົນເຜົ່າອາໃສຢູ່ແລະຮັ່ງມີດ້ວຍນ້ຳ ມັນ ທາງພາກເໜືອຂອງອິຣັກນັ້ນ ໃນລະວ່າງກອງປະຊຸມລົງຄະແນນສຽງກ່ຽວກັບຮ່າງກົດໝາຍເລືອກຕັ້ງນັ້ນ ເອກອັກຄະລັດຖະທູດສະຫະລັດ ປະຈຳອິຣັກ ທ່ານ CHRISTOPHER HILL ແມ່ນໄດ້ແລ່ນໄປແລ່ນມາລະວ່າງພັກຝ່າຍຂອງພວກຜູ້ແທນທີ່ເປັນຄູ່ແຂ່ງກັນ ເພື່ອກົດດັນໃຫ້ເຂົາເຈົ້າຕົກລົງກັນແລະຮັບຜ່ານເອົາຮ່າງກົດໝາຍນັ້ນ ຢູ່ທຳນຽບຂາວ ປະທານາທິບໍດີບາຣັກ ໂອບາມາໄດ້ສະແດງຄວາມຍິນດີນຳ ການຮັບຜ່ານກົດໝາຍດັ່ງກ່າວ ໂດຍກ່າວວ່າມັນເປັນຄວາມກ້າວໜ້າອັນສຳຄັນໄປສູ່ການຄ້ຳປະກັນໃຫ້ມີ ສັນຕິພາບທີ່ໝັ້ນຄົງຖາວອນຢູ່ໃນອິຣັກ ທ່ານກ່າວອີີກວ່ານອກນັ້ນແລ້ວ ກໍຍັງຈະແຜ້ວທາງໃຫ້ມີການຖອນອອກໄປຈາກອິຣັກ ຢ່າງເປັນລະບຽບຮຽບຮ້ອຍຂອງກອງທະຫານສະຫະລັດ ພາຍໃນເດືອນກັນຍາປີໜ້າ ທ່ານບາຣັກ ໂອບາມາ ມີກຳໜົດຈະພົບປະຫາລືກັບທ່ານ BENJAMINNETANYAHU ນາຍົກລັດຖະມົນຕີອິສຣາແອລ ໃນວັນຈັນມື້ນີ້ ທີ່ນະຄອນຫລວງວໍຊິງຕັນ ທ່ານເນຕັນຢາຮູກຳລັງຢ້ຽມຢາມວໍຊິງຕັນ ເພື່ອກ່າວຄຳປາໃສຕໍ່ກອງປະຊຸມປະຈຳປີຂອງສະມາພັນຊາວຍິວແຫ່ງພາກພື້ນອາເມລິກາເໜືອ ເຈົ້າໜ້າທີ່ທຳນຽບຂາວກ່າວໃນວັນອາທິດວານນີ້ວ່າພວກຜູ້ນຳທັງສອງທ່ານ ຈະພົບປະຫາລືກັນໃນຕອນຄ່ຳວັນຈັນມື້ນີ້ ກໍຄືເຊົ້າວັນອັງຄານຢູ່ປະເທດລາວແຕ່ຈະບໍ່ປາກົດໂຕຮ່ວມກັນ ຕໍ່ໜ້າ ພວກນັກຂ່າວທີ່ປະຈຳຢູ່ທຳນຽບຂາວ ລັດຖະບານທ່ານໂອບາມາໄດ້ພະຍາຍາມມາເປັນເວລາຫລາຍເດືອນແລ້ວເພື່ອກົດດັນໃຫ້ທ່ານເນຕັນຢາຮູ ກັບທ່ານ MAHMOUD ABBAS ປະທານາທິບໍດີປາແລສໄຕນ໌ຟື້ນຟູການເຈລະຈາສັນຕິພາບລະວ່າງກັນ ສາຍພົວພັນລະວ່າງສະຫະລັດກັບອິສຣາແອລ ໄດ້ເຄ່ງຕຶງຂື້ນ ນັບແຕ່ທ່ານເນຕັນຢາຮູໄດ້ປະຕິເສດຕໍ່ຄຳຮຽກຮ້ອງຂອງປະທນາທິບໍດີໂອບາມາ ທີ່ຢາກໃຫ້ອິສຣາແອລຢຸດເຊົາ ການກໍ່ສ້າງບ້ານເຮືອນຂອງຊາວຍິວໃນເຂດ WEST BANK ຂອງຊາວປາແລສໄຕນ໌ ທີ່ຢູ່ໃຕ້ການຄອບຄອງຂອງອິສຣາແອລນັ້ນ ຜູ້ຊ່ວຍຂັ້ນສູງຄົນນື່ງຂອງນາຍົກລັດຖະມົນຕີMORGAN TSVANGIRAI ຖືກນຳໂຕຂື້ນສານໃນວັນຈັນມື້ນີ້ ໃນຂໍ້ຫາກໍ່ການຮ້າຍແລະລັກລອບເອົາອາວຸດເຂົ້າປະເທດ ພັກຂະບວນການເພື່ອການ ປ່ຽນແປງໄປສູ່ປະຊາທິປະໃຕ ຫລືພັກ MDC ຂອງທ່ານTSVANGIRAI ກ່າວວ່າການດຳເນີນຄະດີຕໍ່ທ່ານ ROY BENNETT ນັ້ນ ແມ່ນມີເປົ້າໝາຍທາງການເມືອງແລະຕາມຄຳເວົ້າຂອງທ່ານ TSVAN-GIRAI ເອງນັ້ນ ແມ່ນເປັນການດຳເນີນຄະດີ ທີ່ເຕັມໄປດ້ວຍຄວາມມຸ່ງຮ້າຍ ທ່ານ BENNETT ຊື່ງເປັນຄົນຜິວຂາວແລະອະດີດກະເສດຕະກອນປູກກາເຟ ເປັນນື່ງໃນບັນດາຜູ້ນຳພັກMDC ທີ່ມີຊື່ສຽງ ທັງເປັນນາຍຄັງຂອງພັກ ແລະໄດ້ຖືກແຕ່ງຕັ້ງໃຫ້ເປັນຮອງລັດຖະມົນຕີວ່າການກະຊວງກະສິກຳໃນຄະນະລັດຖະ ບານແບ່ງປັນອຳນາດຂອງ ZIMBABWE ທ່ານໄດ້ຖືກຈັບເມື່ອເດືອນກຸມພາຕົ້ນປີ ໃນຂໍ້ຫາທີ່ຍ້ອນຫລັງຄືນໄປຍັງປີ 2006 ເວລາພໍ່ຄ້າອາວຸດຄົນນື່ງຖືກຈັບແລະຖືກກ່າວຫາໃນເບື້ອງຕົ້ນວ່າວາງແຜນຈະລອບສັງຫານປະທານາທິບໍດີ ROBERT MUGABE ພໍ່ຄ້າອາວຸດທີ່ຖືກຈັບໄດ້ເຊັນໜັງສືທີ່ເອົາທ່ານ BENNETT ແລະຄົນອື່ນໆອີກຫລາຍຄົນໄປພົວພັນນຳແຜນການດັ່ງກ່າວ ແຕ່ຜູ້ກ່ຽວໄດ້ປ່ຽນຄຳເວົ້າໃນເວລາຕໍ່ມາແລະບອກພວກນັກຂ່າວວ່າ ເຂົາຖືກທໍລະມານແລະບັງຄັບໃຫ້ເຊັນໜັງສືກ່າວຫາທ່ານBENNETT ນັ້ນ ລັດຖະບານຟີລິບປິນ ໄດ້ອອກມາກ່າວປະຕິຍານໃນວັນຈັນມື້ນີ້ ວ່າຈະຕາມລ່າໂຕໃຫ້ໄດ້ພວກຫົວຕໍ່ສູ້ທີ່ມີສ່ວນກ່ຽວຂ້ອງກັບກຸ່ມກໍ່ການຮ້າຍ AL-QAIDA ທີ່ທາງການສົງໃສວ່າເປັນຜູ້ລັກຈັບໂຕຫົວໜ້າ ຫລືຄູໃຫຍ່ຂອງໂຮງຮຽນ ຄົນນື່ງໄປ ແລ້ວຕັດຫົວຜູ້ກ່ຽວ ຕຳຫລວດທີ່ເກາະໂຮໂລ ທາງພາກໃຕ້ຂອງຟີລິບປິນເວົ້າວ່າ ຫົວຂອງທ່ານ GABRIELCANIZARES ໄດ້ຖືກພົບເຫັນຢູ່ໃນຖົງຖົງນື່ງ ຢູ່ປັ້ມນ້ຳມັນແຫ່ງ ນື່ງ ໃນຕອນເຊົ້າມືດວັນຈັນມື້ນີ້22 ມື້ຫລັງຈາກທີ່ຜູ້ກ່ຽວຖືກລັກຈັບໂຕໄປ ແຕ່ບໍ່ເຫັນຕົນໂຕຂອງທ່ານ ເຈົ້າໜ້າທີ່ໃຫ້ຮູ້ອີກວ່າ ກ່ອນໜ້ານີ້ພວກກຸ່ມຫົວຮຸນແຮງ ABU SAYYAF ໄດ້ຮຽກເອົາຄ່າໄຖ່ ຈຳນວນ 42 ພັນດອລລ່າ ເພື່ອແລກກັບການປ່ອຍໂຕທ່ານCANIZARES ແຕ່ວ່າທາງເຈົ້າໜ້າທີ່ແລະຍາດພີ່ນ້ອງຂອງທ່ານບໍ່ຍອມຈ່າຍ ໂຄສົກຍິງຄົນນື່ງຂອງປະທານາທິບໍດີGLORIA ARROYO ກ່າວໃນຄຳຖະ ແຫລງສະບັບນື່ງທີ່ແຈກຢາຍໃຫ້ສື່ມວນຊົນໃນວັນຈັນມື້ນີ້ວ່າທາງການຟີລິບປິນ ມີຄວາມມຸ່ງໝັ້ນຢ່າງເດັດ ດ່ຽວ ທີ່ຈະປາບແລະເຮັດໃຫ້ອັນທີ່ນາງເອີ້ນວ່າຄວາມໂຫດຮ້າຍປ່າເຖື່ອນ ທີ່ຊົ່ວຮ້າຍ ໜ້າຂະຫຍະຂະແຫຍງ ແລະໄຮ້ມະນຸດສະທຳ ຂອງກຸ່ມABU SAYYAF ນັ້ນຢຸດຕິລົງ ພວກກຸ່ມຊາວມຸສລິມຫົວຮຸນແຮງທີ່ວ່ານີ້ ມີຊື່ສຽງເນົ່າເໝັນຍ້ອນການວາງລະເບີດໂຈມຕີ ການລັກຈັບໂຕຜູ້ຄົນໄປຮຽກຄ່່າໄຖ່ ແລະຂ້າຄົນໂດຍວິທີຕັດຫົວ ນາຍົກລັດຖະມົນຕີ HUN SEN ກ່າວວ່າ ທ່ານທັກສິນຊິນນະວັດ ອະດີດຜູ້ນຳໄທທີ່ລີ້ໄພຢູ່ຕ່າງປະເທດ ຈະໄປຢ້ຽມຢາມກຳປູເຈຍ ເພື່ອກ່າວຄຳປາໃສຕໍ່ນັກເສດຖະສາດກຸ່ມນື່ງຊື່ງເປັນການເຄື່ອນໄຫວທີ່ຄາດວ່າ ຈະເຮັດໃຫ້ການຜິດຖຽງກັນທາງການທູດ ລະວ່າງເຂມນກັບໄທຮ້າຍແຮງໜັກຂື້ນຕື່ມ ທ່ານ ຮຸນເຊນ ບອກກອງປະຊຸມໃຫ້ສຳພາດຂ່າວ ໃນວັນອາທິດວານນີ້ວ່າທ່ານ ທັກສິນຈະກ່າວຄຳປາໃສຕໍ່ພວກນັກເສດຖະສາດເຂມນ ຈຳນວນ 300 ກ່ວາຄົນ ໃນວັນທີ12 ເດືອນນີ້ ຄຳປະກາດໃຫ້ຮູ້ດັ່ງກ່າວນີ້ ແມ່ນຕິດຕາມມາຫລັງຈາກທີ່ມີການແຕ່ງຕັ້ງໃນອາທິດຜ່ານມາໃຫ້ທ່ານທັກສິນເປັນທີ່ປຶກສາດ້ານເສດຖະກິດຂອງລັດຖະບານກຳປູເຈຍ ທາງການໄທໄດ້ຕອບໂຕ້ໂດຍການຮຽກໂຕເອກອັກຄະລັດ ຖະທູດຂອງຕົນ ກັບຄືນປະເທດ ຊື່ງກຳປູເຈຍກໍໄດ້ສະໜອງຕອບໃນທຳນອງດຽວກັນ (ໃນພາກສະຫລູບຂ່າວ):ນາຍົກລັດຖະມົນຕີຈີນ ທ່ານ WEN JIABAO ກ່າວວ່າ ທ່ານມີຄວາມຍິນດີນຳຮ່ອງຮອຍຕ່າງໆ ທີ່ສະແດງວ່າມີການດີຂື້ນໃນເສດຖະກິດຂອງສະຫະລັດນັ້ນແຕ່ພ້ອມດຽວກັນ ທ່ານກໍຫວັງວ່າວໍຊິງ ຕັນຈະຮັກສາການຂາດດຸນງົບປະມານຂອງຕົນໄວ້"ໃນຂະໜາດທີ່ເໝາະສົມ " ທ່ານ WEN JIABAO ໄດ້ຖະແຫລງເຊ່ນນັ້ນ ໃນວັນອາທິດວານນີ້ທີ່ເມືອງ ຕາກອາກາດ SHARM EL-SHEIK ປະເທດອີຈິບ ບ່ອນທີ່ທ່ານໄປຮ່ວມກອງປະຊຸມສອງວັນກ່ຽວກັບການຮ່່ວມມືລະວ່າງຈີນກັບອັຟຟຣິກາ ທ່ານນາຍົກລັດ ຖະມົນຕີຈີນຖະແຫລງຕໍ່ກອງປະຊຸມໃຫ້ສຳພາດຂ່າວວ່າທ່ານຢາກໃຫ້ ສະຫະລັດຮັກສາການຂາດດຸນງົບປະມານຂອງຕົນໄວ້ ໃນລະດັບທີ່ຄວບຄຸມໄດ້ເພາະວ່າມັນຈະຊ່ວຍຕໍ່ການຟື້ນໂຕຄືນຂອງເສດຖະກິດໂລກ ແລະຄ້ຳປະກັນໃຫ້ມີສະຖຽນລະພາບໃນອັດຕາແລກປ່ຽນຂອງເງິນຕາ ຈີນເປັນເຈົ້າໜ້າລາຍໃຫຍ່ທີ່ສຸດຂອງລັດຖະບານ ສະຫະລັດ ແລະໄດ້ລົງທຶນ ປະມານ70% ຂອງເງິນຕາສຳລອງຕ່າງປະເທດຂອງຕົນ ຫລືປະມານ 14 ພັນຕື້$ ໃສ່ການເຊື້ອເອົາຊັບສິນຕ່າງໆໃນສຫະລັດໄວ້ໂດຍສະເພາະກໍແມ່ນ ພັນທະບັດຂອງລັດຖະບານສະຫະລັດນັ້ນ